Ρεβύθια με σέσκουλα και αυγά, το ανδαλουσιανό πιάτο του Πάσχα
Τα ρεβύθια με σέσκουλα και αυγά είναι ένα ιδιαίτερα δηµοφιλές πιάτο στην πόλη Κάδιθ, στις ατλαντικές ακτές της Ανδαλουσίας, όπου σερβίρεται το Πάσχα.
250 γρ. ρεβύθια (µουλιασµένα αποβραδίς), 1 καρότο, ψιλοκοµµένο, 1 κλωναράκι µαϊντανός, 1 φύλλο δάφνης, 2 ξερά κρεµµύδια, ψιλοκοµµένα, 80 ml ελαιόλαδο, 1 σκελίδα σκόρδου, ψιλοκοµµένη, 2 ντοµάτες, ψιλοκοµµένες, 250 γρ. σέσκουλα, πλυµένα καλά και ψιλοκοµµένα, 4 αυγά, βρασµένα, σφιχτά, ξεφλουδισµένα και ψιλοκοµµένα, αλάτι, πιπέρι φρεσκοτριµµένο
Για να φτιάξουμε τα ρεβύθια με σέσκουλα και αυγά: στραγγίζουµε και ξεπλένουµε τα ρεβύθια και τα βάζουµε σε µια µεγάλη κατσαρόλα µε τα καρότα, τον µαϊντανό, τη δάφνη και το 1 ψιλοκοµµένο κρεµµύδι. Καλύπτουµε µε 750 ml νερό και τα βάζουµε να βράσουν σε δυνατή φωτιά για 40 λεπτά ή µέχρι να µαλακώσουν αρκετά. Προσθέτουµε 2 κουτ. γλυκού αλάτι και τη µισή ποσότητα του ελαιολάδου και βράζουµε για ακόµη 10 λεπτά.Ζεσταίνουµε το υπόλοιπο λάδι σε ένα τηγάνι, σε µέτρια φωτιά, και σοτάρουµε το σκόρδο και το υπόλοιπο κρεµµύδι για 3 λεπτά ή µέχρι να µαλακώσουν ελαφρώς. Προσθέτουµε την ντοµάτα και συνεχίζουµε το σοτάρισµα για ακόµη 5 λεπτά.Ρίχνουµε το µείγµα της ντοµάτας στην κατσαρόλα µε τα ρεβύθια – πρέπει να έχουν αρκετά υγρά, αλλά χωρίς να γίνουν σούπα. Προσθέτουµε τα σέσκουλα και µαγειρεύουµε για 5 λεπτά ή µέχρι να µαλακώσουν. Προσθέτουµε µπόλικο αλάτι και πιπέρι και σερβίρουµε τα ρεβύθια με σέσκουλα γαρνίροντας µε τα αυγά.
Αυγά,Ρεβύθια,Σέσκουλα,Πάσχα,Χορτοφαγικά